| Filmo „Černobylis" tiltas |
| --- |
|  |
| Tilto papėdė |
| 

Filmo „Černobylis" tiltasFilmo „Černobylis" tiltas

54°53′20″š. pl. 24°00′58″r. ilg.﻿ / ﻿54.888986°š. pl. 24.016031°r. ilg.﻿ / 54.888986; 24.016031﻿ (Filmo Černobylis tiltas)Koordinatės: 54°53′20″š. pl. 24°00′58″r. ilg.﻿ / ﻿54.888986°š. pl. 24.016031°r. ilg.﻿ / 54.888986; 24.016031﻿ (Filmo Černobylis tiltas) |
|  |
| **Vieta** | ties M. Gimbutienės g. 27A, Kaunas |
| **Kerta** | geležinkelį |
| **Konstrukcija** | metalinis |

**Filmo „Černobylis" tiltas** - apleistas komunikacijų tiltas su pėsčiųjų taku per veikiantį geležinkelį Kaune, Petrašiūnuose, šile. Pasiekiamas iš M. Gimbutienės gatvės, nuo Petrašiūnų kapinių. Čia pastatytas neįprastas Lietuvoje lankytino objekto ženklas - jame nuoroda, susijusi su Černobyliu, vedanti į kino lokaciją. Tiltas pagarsėjo po didelio populiarumo sulaukusio 5 dalių serialo „Černobylis", 2019 m. sukurto HBO ir „Sky" televizijose. Po šio filmo tiltas gavo neoficialų pavadinimą – „Google" žemėlapiuose jau netrukus ši vieta buvo pavadinta „*Chernobyl movie bridge*".

Seriale Petrašiūnų tiltas tapo „Mirties tiltu". Tai viena iš legendinių vietų Černobylio avarijos zonoje, už kelių kilometrų nuo branduolinės jėgainės. Teigiama, kad netrukus po sprogimo prie tilto atėjo žmonės iš Pripetės stebėti gaisro. Mirties tiltu tą naktį ėję ir apie pavojų nenutuokę žmonės buvo stipriai paveikti radioaktyviųjų dalelių. Manoma, netrukus po to daugelis jų mirė. Realus tiltas Černobylyje yra automobilių transporto tiltas virš geležinkelio bėgių.

Prieš filmavimo darbus „Černobylio" kūrėjai užsakė KTU ekspertizę ištirti nenaudojamo Petrašiūnų tilto konstrukcijos patikimumą, mat ant jo pagal scenarijų turėjo sustoti dešimtys žmonių. Tik gavus teigiamą atsakymą ir reikiamus leidimus, apdraudus scenos dalyvius, „Lietuvos geležinkeliams" sustabdžius traukinių eismą, vyko filmavimas. Ant geležinkelio bėgių buvo sumontuotas didžiulis ventiliatorius, kuris pūtė „radioaktyvius pelenus" į žmonių pusę, prožektoriai apšvietė nakties reginį.

Istorija
--------

Sovietmečiu pastatytas tiltas iki „Černobylio" serialo buvo tiesiog vandentiekio vamzdžius prilaikanti konstrukcija. Per ją buvo tiekiamas vanduo iš Petrašiūnų vandenvietės į kapines ir miestą. Virš geležinkelio statomą plikų vamzdžių konstrukciją papildė nutiestas betoninis takas.

Galerija
--------

* Tilto pėsčiųjų takasTilto pėsčiųjų takas
* Lankytino objekto rodyklėLankytino objekto rodyklė
* Po tiltu vyksta traukinių eismasPo tiltu vyksta traukinių eismas

Šaltiniai
---------

1. ↑  Neįprastas kelio ženklas Kaune su nuoroda apie Černobylį *m.diena.lt*
2. 1 2 3  Ant šio tilto filmavo „Černobylį", bet ne visi kauniečiai žino, kur jis *kaunas.kasvyksta.lt*
3. ↑  Filmo „Černobylis" tiltas *google.com/maps*
4. ↑  Chernobyl story tours. Bridge of Death in Chernobyl *chernobylstory.com*

Nuorodos
--------

|  |  |
| --- | --- |
|  | **Vikiteka: Filmo Černobylis tiltas** – vaizdinė ir garsinė medžiaga  |

* Petrašiūnai tiesiog pritvinkę žinomų vietų: „Černobylio" tiltas ir Pažaislio vienuolynas – tik kelios jų *delfi.lt*
* Pėsčiųjų tiltas, vedantis į Petrašiūnų vandentiekį Kaune (galerija)
* Chernobyl: Bridge of Death | HBO Replay *youtube.com*